DumbsterDrekk/Wiki-Hindi huggingface dataset:
नागरी संगम पत्रिका
नागरी संगम आचार्य विनोबा भावे की सत्प्रेरणा से स्थापित नागरी लिपि परिषद् की पुखपत्रिका है। यह वर्ष में चार बार प्रकाशित होती है। इसका मुख्यालय नागरी लिपि संगम का कार्यालय १९ गांघी स्मारक निधि राजघाट नयी दिल्ली ११०००२ है। नागरी लिपि परिषद के उद्देश्य देवनागरी लिपि के भारत में अधिकाधिक उपयोग के लिये जनजागृति पैदा करना। देवनागरी लिपि को भारत की सम्पर्क लिपि के रूप में प्रतिष्ठा के लिये आवश्यक उद्यम करना। भारत की लिपिविहीन भाषाओं बोलियों के लिये नागरी लिपि अपनाये के लिये आवश्यक प्रयास करना। विश्व की अनेक भाषायें अत्यन्त अवैज्ञानिक लिपियों की सहायता से लिखी जाती हैं। उन भाषाओं के लिये देवनागरी लिपि अपनाने के लिये आवश्यक प्रचार करना एवं जानकारी देना। देवनागरी लिपि को समय और तकनीकी आवश्यकताओं के हिसाब से उपयुक्त बनाये रखने के लिये उसमें आवश्यक परिवर्तन सुझाना। देवनागरी लिपि के प्रचार प्रसार हेतु पत्रिका निकाला गोष्ठियाँ आयोजित करना। बाहरी कड़ियाँ नागरी लिपि परिषद् की पत्रिका नागरी संगम के अंक १४३ के पन्ने नागरी संगम के स्कैन किये हुए पुराने अंक
प्रज्ञा सूत्र
प्रज्ञा सूत्र सुभाष काक द्वारा २००२ में रचित वेदान्त का एक नया ग्रन्थ है। संस्कृत में लिखे यह सूत्र निम्नलिखित हैं स्पष्ट है कि यह सूत्र वेद का रहस्य बन्धु परोक्ष और यज्ञ में देखते हैं। बन्धु पिण्ड और ब्रह्माण्ड के बीच में जोड के बारे में है परोक्ष द्वन्द्व का द्योतक है और यज्ञ जीवन को परिवर्तन के रूप में पाता है। इन सूत्रों में उपनिषद के महावाक्यों की झलक है और आधुनिक काल के लिये सनातन तथ्यों की पुनरोक्ति भी। बाह्य कडियां सुभाष काक का जालपृष्ठ
ब्रह्मसंहिता
ब्रह्मसंहिता एक संस्कृत पंचरात्र ग्रन्थ है जिसमें सृष्टि के आरम्भ में भगवान ब्रह्मा द्वारा भगवान कृष्ण या गोविन्द की स्तुति की गयी है। गौड़ीय वैष्णव संप्रदाय में इस ग्रन्थ की बहुत प्रतिष्ठा है। ब्रह्मसंहिता में कहा है ईश्वरः परमः कृष्णः सच्चिदानन्द विग्रहः। अनादिरादि गोविन्दः सर्वकारण कारणम्॥ श्री कृष्ण परम ईश्वर हैं तथा सच्चिदानन्द हैं। वे आदि पुरुष गोविन्द समस्त कारणों के कारण हैं। बाहरी कडियाँ ब्रह्मसंहिता देवनागरी पीडीएफ ब्रह्मसंहिता श्रीजीवगोस्वामिकृतदिग्दर्शनीटीकासहिता देवनागरी गोविन्दपंचविंशतिस्तोत्रम ब्रह्मसंहितान्तर्गतम्
शिवसूत्र
शिवसूत्र उन ७७ सूत्रों के समूह को कहते हैं जो काश्मीरी शैव दर्शन के आधार हैं। इनके रचयिता वसुगुप्त माने जाते हैं जिनका समय ९वीं शताब्दी है। सन्दर्भ इन्हें भी देखें प्रत्यभिज्ञा दर्शन बाहरी कड़ियाँ शिव सूत्र शिवसूत्र 1 शिवसूत्र 2
हर्षचरितम्
हर्षचरितम् वाणभट्ट द्वारा रचित हर्षवर्धन का जीवनचरित है। यह संस्कृत काव्य है। बाणभट्ट जो हर्ष के दरबारी कवि थे। हर्षचरित बाणभट्ट की प्रथम रचना है। यह संस्कृत में ऐतिहासिक ग्रन्थ लेखन का आरम्भ करने वाला ग्रन्थ भी है। परिचय इस समय उपलब्ध हर्षचरित आठ उच्छ्वासों में विभाजित है। जिसमें से पहले ढाई उच्छ्वास बाण की आत्मकथा रूप में हैं। तदुपरान्त स्थाणीश्वर आधुनिक थानेश्वर के पुष्यभूति वंश जिनमें हर्ष के पिता प्रभाकरवर्धन का जन्म हुआ था का वर्णन है। बाण ने प्रभाकरवर्धन की पुत्री राज्यश्री और कन्नौजाधिपति ग्रहवर्मा मौखरि के विवाह का वर्णन किया है। अपने ज्येष्ठ पुत्र राजवर्धन को हूणों का हनन करने के लिए भेजकर प्रभाकरवर्धन ज्वरग्रस्त हो गए। बाण ने उसके रोग मृत्यु दाह संस्कार एवं साम्रज्ञी यशोमती के आत्मदाह का वर्णन किया है। उसके बाद गौड़ एवं मालव सेनाओं के कन्नौज पर आक्रमण तथा ग्रहवर्मा की हत्या की सूचना मिलती है यह सुनकर राज्यवर्धन कन्नौज की ओर बढ़े। शत्रुओं ने हथियार डाल दिए। परन्तु चालाकी खेली। राज्यवर्धन को शत्रु शिविर में आमंत्रित किया गया और उनकी निर्मम हत्या कर दी गई। हर्ष ने अपने बहनोई एवं भाई की हत्या का बदला लेने की प्रतिज्ञा की तथा कन्नौज की ओर प्रस्थान किया। हर्ष की बढ़ती हुई सेना के सामने शत्रु भाग निकला। यह सुनकर हर्ष के विस्मय का अन्त न था कि राज्यश्री कैद से छूटकर विंध्याचल की ओर चली गई। बहुत परिश्रमयुक्त खोज के पश्चात् हर्ष ने आत्मदाह करने को तत्पर राज्यश्री को दिवाकर मित्र ऋषि के आश्रम के पास पाया और गंगा के तट पर अपने शिविर में ले आया। यहाँ ग्रंथ अकस्मात् समाप्त हो जाता है। ऐसा कहा जाता है कि बाण का विचार हर्ष के चरित्र को पूर्णरूपेण लिखने का नहीं था। वह इसका केवल मात्र एक अंश लिखना चाहते थे क्योंकि उन्होंने अपने श्रोताओं को बतलाया है हर्ष के जीवन का वर्णन सैकड़ों जीवनों में भी नहीं किया जा सकता। यदि आप उसका एक अंश सुनना चाहते हो तो मैं तैयार हूँ। यह भी ठीक ही कहा जाता है कि हर्षचरित हर्ष के जीवन की केवल एक घटना मात्र है क्योंकि हर्ष चरित से उपलब्ध ऐतिहासिक ज्ञान बहुत ही कम है। परन्तु इस ग्रंथ की समालोचना करते हुए हमें इसे ऐतिहासिक रचना के रूप में नहीं देखना चाहिए। वस्तुतः उसे ऐतिहासिक कथानक से युक्त एक काव्य कहना ही अधिक युक्तिसंगत है। लेखक की पूर्ण शक्ति काव्य प्रतिभा का प्रदर्शन करने पर ही केन्द्रित है और ऐतिहासिकता उनके लिए गौण है। उन्होंने कृति के प्रतिनायक भूत गौड़ एवं मालव राजाओं का नाम भी नहीं दिया है। भूमि को गौड़ों से शून्य करने के हर्ष के निश्चय होने पर भी बाण ने गौड़ों की भावी घटनाओं को छोड़ दिया है। जहां पाठक विंध्यपर्वत में से हर्ष की गवेषणा के परिणाम को सुनने को उत्कण्ठित हैं वहां बाण विन्ध्यपर्वत का सूक्ष्म वर्णन करने में संलग्न हैं। अस्तु बाण ने हर्ष की प्रस्थान करती हुई सेना का राज्यसभा का धार्मिक सम्प्रदायों का ग्रामों का सुन्दर चित्र प्रस्तुत किया है जो कि इतिहास की दृष्टि से बहुत महत्त्वपूर्ण है इन्हें भी देखें हर्षवर्धन बाणभट्ट वासवदत्ता बाहरी कड़ियाँ हर्षचरितम् संस्कृत विकिस्रोत हर्षचरितम् भाग १ १ से ४ तक के उच्छ्वास गूगल पुस्तक लेखक महादेव पन्त हिन्दी टीका व्याख्या सहित हर्षचरितम् भाग २ ५ से ८ तक के उच्छ्वास गूगल पुस्तक लेखक महादेव पन्त हिन्दी टीका व्याख्या सहित हर्षचरित एक ऐतिहासिक साक्ष्य के रूप में योगेन्द्र दायमा 2023 09 05 वेबैक मशीन
झरना (कविता-संग्रह)
झरना काव्य के रचयिता जयशंकर प्रसाद हैं। यह पुस्तक छायावादी कविता की प्रारम्भिक पुस्तक है। छायावाद का प्रारम्भ झरना के प्रकाशन से ही माना जाता है। झरना का प्रकाशन १९१८ ई० में हुआ। इसमें अपेक्षाकृत कम कविताएँ थीं। आगामी संस्करणों में कुछ कविताएँ और रख दी गईं तथा कुछ कविताओं को हटा दिया गया। झरना की कविताओं में कवि के आगामी विकास का आभास प्राप्त हो जाता है और इसी कारण समीक्षक इसे छायावाद युग का एक महत्त्वपूर्ण सोपान मानते हैं। झरना की अधिकांश कविताएँ १९१४ १९१७ ई० के बीच लिखी गईं है। झरना कवि के यौवनकाल की रचना है और इसकी कविताओं से उसकी मनोदशा का बोध होता है। प्रकृति का मानवीय भावों के साथ एकीकरण भी इन कविताओं में देखा जा सकता है। इन्हें भी देखें सन्दर्भ बाहरी कड़ियाँ
परमानंद दास
परमानन्ददास जन्म संवत् १५५० वल्लभ संप्रदाय पुष्टिमार्ग के आठ कवियों अष्टछाप कवि में एक कवि जिन्होने भगवान श्री कृष्ण की विभिन्न लीलाओं का अपने पदों में वर्णन किया। इनका जन्म काल संवत १५५० के आसपास है। अष्टछाप के कवियों में प्रमुख स्थान रखने वाले परमानन्ददास का जन्म कन्नौज उत्तर प्रदेश में एक निर्धन कान्यकुब्ज ब्राह्मण परिवार में हुआ था। इनके ८३५ पद परमानन्दसागर में हैं। अष्टछाप में महाकवि सूरदास के बाद आपका ही स्थान आता है। इनके दो ग्रंथ प्रसिद्ध हैं। ध्रुव चरित्र और दानलीला । इनके अतिरिक्त परमानन्द सागर में इनके ८३५ पद संग्रहीत हैं। इनके पद बड़े ही मधुर सरस और गेय हैं। परमानंद दास जी के कुछ पद यह मांगो गोपीजन वल्लभ। मानुस जन्म और हरि सेवा ब्रज बसिबो दीजे मोही सुल्लभ ॥१॥ श्री वल्लभ कुल को हों चेरो वल्लभ जन को दास कहाऊं। श्री जमुना जल नित प्रति न्हाऊं मन वच कर्म कृष्ण रस गुन गाऊं ॥२॥ श्री भागवत श्रवन सुनो नित इन तजि हित कहूं अनत ना लाऊं। परमानंद दास यह मांगत नित निरखों कबहूं न अघाऊं ॥३॥ आज दधि मीठो मदन गोपाल। भावे मोही तुम्हारो झूठो सुन्दर नयन विशाल ॥ बहुत दिवस हम रहे कुमुदवन कृष्ण तिहारे साथ। एसो स्वाद हम कबहू न देख्यो सुन गोकुल के नाथ ॥ आन पत्र लगाए दोना दीये सबहिन बाँट। जिन नहीं पायो सुन रे भैया मेरी हथेली चाट ॥ आपुन हँसत हँसावत औरन मानो लीला रूप। परमानंद प्रभु इन जानत हों तुम त्रिभुवन के भूप॥ माई मीठे हरि जू के बोलना। पांय पैंजनी रुनझुन बाजे आंगन आंगन डोलना ॥ काजर तिलक कंठ कचुलामल पीतांबर को चोलना। परमानंद दास की जीवनी गोपि झुलावत झोलना ॥ सन्दर्भ
पांडेय बेचन शर्मा 'उग्र'
पांडेय बेचन शर्मा उग्र का भाषा शैली बेचन शर्मा उग्र १९०० १९६७ हिन्दी के साहित्यकार एवं पत्रकार थे। का जन्म उत्तर प्रदेश के मिर्जापुर जनपद के अंतर्गत चुनार नामक कसबे में 1900 ई को हुआ था। इनके पिता का नाम वैद्यनाथ पांडेय था। ये सरयूपारीण ब्राह्मण थे। ये अत्यंत अभावग्रस्त परिवार में उत्पन्न हुए थे। अत पाठशालीय शिक्षा भी इन्हें व्यवस्थित रूप से नहीं मिल सकी। अभाव के कारण इन्हें बचपन में राम लीला में काम करना पड़ा था। ये अभिनय कला में बड़े कुशल थे। बाद में काशी के सेंट्रल हिंदू स्कूल से आठवीं कक्षा तक शिक्षा पाई फिर पढाई का क्रम टूट गया। साहित्य के प्रति इनका प्रगाढ़ प्रेम लाला भगवानदीन के सामीप्य में आने पर हुआ। इन्होंने साहित्य के विभिन्न अंगों का गंभीर अध्ययन किया। प्रतिभा इनमें ईश्वरप्रदत्त थी। ये बचपन से ही काव्यरचना करने लगे थे। अपनी किशोर वय में ही इन्होंने प्रियप्रवास की शैली में ध्रुवचरित् नामक प्रबंध काव्य की रचना कर डाली थी। मौलिक साहित्य की सर्जना में ये आजीवन लगे रहे। इन्होंने काव्य कहानी नाटक उपन्यास आदि क्षेत्रों में समान अधिकार के साथ श्रेष्ठ कृतियाँ प्रस्तुत की। पत्रकारिता के क्षेत्र में भी उग्र जी ने सच्चे पत्रकार का आदर्श प्रस्तुत किया। वे असत्य से कभी नहीं डरे उन्होंने सत्य का सदैव स्वागत किया भले ही इसके लिए उनहें कष्ट झेलने पड़े। पहले काशी के दैनिक आज में ऊटपटाँग शीर्षक से व्यंग्यात्मक लेख लिखा करते थे और अपना नाम रखा था अष्टावक्र । फिर भूत नामक हास्य व्यंग्य प्रधान पत्र निकाला। गोरखपुर से प्रकाशित होनेवाले स्वदेश पत्र के दशहरा अंक का संपादन इन्होंने ही किया था। तदनंतर कलकत्ता से प्रकाशित होनेवाले मतवाला पत्र में काम किया। मतवाला ने ही इन्हें पूर्ण रूप से साहित्यिक बना दिया। फरवरी सन् 1938 ई में इन्होंने काशी से उग्र नामक साप्ताहिक पत्र निकाला। इसके कुल सात अंक ही प्रकाशित हुए फिर यह बंद हो गया। इंदौर से निकलनेवाली वीणा नामक मासिक पत्रिका में इन्होंने सहायक संपादक का काम भी कुछ दिनों तक किया था। वहाँ से हटने पर विक्रम नामक मासिक पत्र इन्होंने पं॰ सूर्यनारायण व्यास के सहयोग से निकाला। पाँच अंक प्रकाशित होने के बाद ये उससे भी अलग हो गए। इसी प्रकार इन्होंने संग्राम हिंदी पंच आदि कई अन्य पत्रों का संपादन किया। किंतु अपने उग्र स्वभाव के कारण कहीं भी अधिक दिनों तक ये टिक न सके। इसमें संदेह नहीं उग्र जी सफल पत्रकार थे। ये सामाजिक विषमताओं से आजीवन संघर्ष करते रहे। ये विशुद्ध साहित्यजीवी थे और साहित्य के लिए ही जीते रहे। सन 1967 में दिल्ली में इनका देहावसान हो गया। कृतियाँ इनके रचित ग्रंथ इस प्रकार हैं हिन्दी में सर्वप्रथम आत्मकथा अपनी खबर नाटक महात्मा ईसा चुंबन चार बेचारे गंगा का बेटा आवास अन्नदाता माधव महाराज महान्। उपन्यास चंद हसीनों के खतूत दिल्ली का दलाल बुधुवा की बेटी शराबी घंटा सरकार तुम्हारी आँखों में कढ़ी में कोयला जीजीजी फागुन के दिन चार जूहू। कहानी भुनगा उसकी माँ चाँदनी कुल 97 कहानियाँ। काव्य ध्रुवचरित बहुत सी स्फुट कविताएँ। पत्रिका स्वदेश स्वराज्य वीना विक्रम आलोचना तुलसीदास आदि अनेक आलोचनातमक निबंध। संपादित गालिब उग्र उग्र जी की मित्रमंडली में सूर्यकांत त्रिपाठी निराला जयशंकर प्रसाद शिवपूजन सहाय विनोदशंकर व्यास आदि प्रसिद्ध साहित्यकार थे। दो महाकवि उग्र जी के विशेष प्रिय थे गोस्वामी तुलसीदास तथा उर्दू के प्रसिद्ध शायर असदुल्ला खाँ गालिब। इनकी रचनाओं के उद्धरण उग्र जी ने अपने लेखों में बहुश दिए हैं। इन्हें भी देखिये हिन्दी गद्यकार
भक्त कवियों की सूची
आलवार सन्त नयनार रविदास रैदास सूरदास तुलसीदास मीरा बाई कबीर रहीम त्यागराज आण्डाल नरसिंह महेता ज्ञानेश्वर पुरंदरदास चैतन्य महाप्रभु जनाबाई तुकाराम मलिक मोहम्मद जायसी महिपति रामकृष्ण परमहंस इन्हें भी देखें हिंदी साहित्य भक्ति काल हिन्दी कवि
मैत्रेयी पुष्पा
मैत्रेयी पुष्पा हिंदी लेखिका हैं। उन्हें हिन्दी अकादमी दिल्ली का उपाध्यक्ष नियुक्त किया गया है। जीवन उनका जन्म 30 नवंबर 1944 को अलीगढ़ जिले के सिकुर्रा गाँव में हुआ। उनके जीवन का आरंभिक भाग बुंदेलखण्ड में बीता। शिक्षा उनकी आरंभिक शिक्षा झाँसी जिले के खिल्ली गाँव में तथा एम॰ए॰ हिंदी साहित्य बुंदेलखंड कालेज झाँसी में हुआ। कृतियाँ उपन्यास स्मृति दंश १९९० बेतवा बहती रही १९९३ इदन् नमम १९९४ चाक १९९७ झूला नट १९९९ अल्मा कबूतरी कहै ईसुरी फाग चिन् हार गुनाह बेगुनाह आत् मकथा कस् तूरी कुण् डल बसै २००३ गुड़िया भीतर गुड़िया २००८ कहानी संग्रह चिन्हार ललमनियाँ तथा अन् य कहानियां त्रिया हठ फैसला सिस्टर सेंध अब फूल नहीं खिलते बोझ पगला गई है भागवती छाँह तुम किसकी हो बिन्नी कविता संग्रह लकीरें यात्रा संस् मरण अगनपाखी लेख संग्रह खुली खिड़कियां सम्मान हिंदी अकादमी द्वारा साहित्य कृति सम्मान कहानी फ़ैसला पर कथा पुरस्कार मिला बेतवा बहती रही उपन्यास पर उ प्र हिंदी संस्थान द्वारा प्रेमचंद सम्मान १९९५ इदन्नमम उपन्यास पर शाश्वती संस्था बंगलौर द्वारा नंजनागुडु तिरुमालंबा पुरस्कार म प्र साहित्य परिषद द्वारा वीरसिंह देव सम्मान वनमाली सम् मान 2011 बाहरी कडियाँ खुद को पत्नी माना ही नहीं कभी हंस के एक अंक में राजेन्द्र यादव ने मैत्रेयी की तुलना मरी हुयी गाय से की इस पर साहित्य जगत में काफी हलचल हुयी। इस व अन्य विषयों पर कथाकार अमरीक सिंह दीप की मैत्रेयी पुष्पा से निरंतर ब्लॉगज़ीन में प्रकाशित बातचीत। भारतीय साहित् य संग्रह पर मैत्रेयी की पुस् तकें मंच से बिन्नू बोलेगी या फिर मैत्रेयी पुष्पा गजब नेता मैत्रेयी पुष्पा मैत्रेयी पुष्पा सेक्स प्रेम की मृत्यु है इन्हें भी देखें हिन्दी गद्यकार हिंदी साहित्य सन्दर्भ
शिवमंगल सिंह 'सुमन'
शिवमंगल सिंह सुमन 1915 2002 एक प्रसिद्ध हिंदी कवि और शिक्षाविद थे। उनकी मृत्यु के बाद भारत के तत्कालीन प्रधान मंत्री ने कहा डॉ शिव मंगल सिंह सुमन केवल हिंदी कविता के क्षेत्र में एक शक्तिशाली चिह्न ही नहीं थे बल्कि वह अपने समय की सामूहिक चेतना के संरक्षक भी थे। उन्होंने न केवल अपनी भावनाओं का दर्द व्यक्त किया बल्कि युग के मुद्दों पर भी निर्भीक रचनात्मक टिप्पणी भी की थी। जीवनी शिवमंगल सिंह सुमन का जन्म 5 अगस्त 1915 को उत्तर प्रदेश के उन्नाव जिले के झगरपुर में हुआ था। वे रीवा ग्वालियर आदि स्थानों मे रहकर आरम्भिक शिक्षा प्राप्त की है एक अग्रणी हिंदी लेखक और कवि थे। उन्होंने एक एम ए और पी एच डी अर्जित किया। बनारस हिंदू विश्वविद्यालय से हिंदी में उन्हें 1950 में डी लिट के साथ भी सम्मानित किया गया। सुमन ने 1968 78 के दौरान विक्रम विश्वविद्यालय उज्जैन के कुलपति के रूप में काम किया उत्तर प्रदेश हिंदी संस्थान लखनऊ के उपराज्यपाल 1956 61 के दौरान प्रेस और सांस्कृतिक अटैच भारतीय दूतावास काठमांडू नेपाल और 1977 78 के दौरान अध्यक्ष भारतीय विश्वविद्यालय संघ नई दिल्ली रहे। वह कालिदास अकादमी उज्जैन के कार्यकारी अध्यक्ष थे। 27 नवंबर 2002 को दिल का दौरा पड़ने से उनका निधन हो गया। रचनाएं कविता संग्रह हिल्लोल 1939 जीवन के गान 1942 युग का मोल 1945 प्रलय सृजन 1950 विश्वास बढ़ता ही गया 1948 विध्य हिमालय 1960 मिट्टी की बारात 1972 वाणी की व्यथा 1980 कटे अँगूठों की वंदनवारें 1991 उल्लेखनीय कविताएँ सांसों का हिसाब चलना हमारा काम है मैं नहीं आया तुम्हारे द्वार असमंजस पतवार सूनी साँझ विवशता मैं बढ़ा ही जा रहा हूँ आभार पर आँखें नहीं भरीं मृत्तिका दीप जल रहे हैं दीप जलती है जवानी भाग १ जल रहे हैं दीप जलती है जवानी भाग २ जल रहे हैं दीप जलती है जवानी भाग ३ बात की बात हम पंछी उन् मुक् त गगन के वरदान माँगूँगा नहीं तूफानों की ओर घुमा दो नाविक मेरा देश जल रहा कोई नहीं बुझानेवाला सहमते स्वर 1 सहमते स्वर 2 सहमते स्वर 3 सहमते स्वर 4 सहमते स्वर 5 अंगारे और धुआँ मैं अकेला और पानी बरसता है चल रही उसकी कुदाली मिट्टी की महिमा रणभेरी गद्य रचनाएँ महादेवी की काव्य साधना गीति काव्य उद्यम और विकास नाटक प्रकृति पुरुष कालिदास सम्मान पद्मश्री 1974 पद्मभूषण 1999 देव पुरस्कार 1958 सोवियत लैंड नेहरू पुरस्कार 1974 साहित्य अकादमी पुरस्कार 1974 मिट्टी की बरात के लिए शिखर सम्मान एम पी से 1993 सरकार भारत भारती पुरस्कार 1993 डी॰ लिट्॰ भागलपुर विश्वविद्यालय 1973 डी॰ लिट्॰ जबलपुर विश्वविद्यालय 1983 सन्दर्भ 5 अगस्त 1999 गोलेन्द्र पटेल हिन्दी व भोजपुरी साहित्य की नई पीढ़ी के प्रमुख स्तम्भों में से एक एवं कवि
सुदामा चरित
सुदामा चरित कवि नरोत्तमदास द्वारा ब्रज भाषा में रचित काव्य ग्रंथ है। इसकी रचना संवत १६०५ के लगभग मानी जाती है। इसमें एक निर्धन ब्राह्मण सुदामा की कथा है जो महान कृष्ण भक्त था जो बालपन में कृष्ण का मित्र भी था। इस ब्राह्मण की कथा श्रीमद् भागवत महापुराण में भी लिखित है। स्रोत्र संपूर्ण सुदामा चरित
उत्तर प्रदेश विधानसभा चुनाव, 2017
उत्तर प्रदेश की सत्तरहवीं विधानसभा के लिए आम चुनाव 11 फरवरी से 8 मार्च 2017 तक सात चरणों में आयोजित हुए। इन चुनावों में मतदान प्रतिशत लगभग 61 रहा। भारतीय जनता पार्टी ने 312 सीटें जीतकर तीन चौथाई बहुमत प्राप्त किया जबकि सत्तारूढ़ समाजवादी पार्टी गठबन्धन को 54 सीटें और बहुजन समाज पार्टी को 19 सीटों से संतोष करना पड़ा। पिछले चुनावों में समाजवादी पार्टी ने अखिलेश यादव के नेतृत्व में सरकार बनायीं थी। 18 मार्च 2017 को भाजपा विधायक दल की बैठक के बाद योगी आदित्यनाथ को उत्तर प्रदेश का मुख्यमंत्री और भाजपा प्रदेश अध्यक्ष केशव प्रसाद मौर्य एवं दिनेश शर्मा को उपमुख्यमंत्री नियुक्त किया गया। 19 मार्च 2017 को योगी आदित्यनाथ ने उत्तर प्रदेश के मुख्यमंत्री पद की शपथ ली। पृष्ठभूमि चुनावी प्रक्रिया में परिवर्तन जनवरी 2016 में भारत के निर्वाचन आयोग ने सभी 403 विधानसभा क्षेत्रों में अद्यतन चुनावी रोल प्रकाशित किए। जुलाई 2016 में चुनाव आयोग ने 2017 विधानसभा चुनावों के लिए उत्तर प्रदेश में मतदान बूथों की संख्या बढ़ाने का निर्णय लिया। मुजफ्फरनगर बुधाणा पुरकाज़ी खातोली चार्तवाल और मिदानपुर के 6 विधानसभा क्षेत्रों में 1500 से अधिक पंजीकृत मतदाताओं और मतदान केंद्रों के 1 6 9 से 1 8 9 बूथों तक उठाए जाने वाले निर्वाचन क्षेत्रों में नए मतदान केन्द्रों की योजना बनाई जाएगी। मतदाता सहायता बूथ स्थापित किए जाएंगे और नए डिजाइन में मतदाताओं की फोटो पर्ची उन्हें भेजी जाएगी। पहली बार फॉर्म 2 बी में उम्मीदवारों की तस्वीर और उनकी राष्ट्रीयता शामिल होगी। वाराणसी गाजियाबाद और बरेली निर्वाचन क्षेत्र सहित 30 जिलों को कवर करने वाले 30 विधानसभा विधानसभा क्षेत्रों में मतदाता सत्यापित पेपर ऑडिट ट्रेल वीवीपीएटी मशीनों का इस्तेमाल किया गया था। मतदाता सूची के विशेष सारांश संशोधन के मुताबिक जनवरी 2015 तक उत्तर प्रदेश में कुल 14 05 करोड़ मतदाता हैं। जाति और धर्म के आंकड़े चुनाव के मुद्दे 1 हिंदू मुस्लिम ध्रुवीकरण 2 समाजवादी पार्टी का कुशासन। 3 मोदी सरकार द्वारा किया गया विकास चुनाव कार्यक्रम उत्तर प्रदेश विधानसभा चुनाव 2017 सात चरणों में सम्पन्न हुए। ओपिनियन पोल एग्जिट पोल परिणाम परिणाम 11 मार्च 2017 को घोषित किये गए उत्तर प्रदेश विधानसभा चुनाव 2017 का सारांश इन्हें भी देखें उत्तर प्रदेश विधानसभा चुनाव 2022 बिहार विधान सभा चुनाव २०१५ गुजरात विधानसभा चुनाव 2017 वोटर वैरिफायबल पेपर ऑडिट ट्रेल सन्दर्भ
2017 पटना नाव दुर्घटना
14 जनवरी 2017 को भारतीय नगर पटना बिहार में एक नाव जिसमें 70 लोग सवार थे गंगा नदी में डूब गयी। इस दुर्घटना में अब तक कम से कम 24 लोगो की मौत हुई है। यह दुर्घटना पटना के एनआईटी घाट के निकट हुई। दुर्घटना यह दुर्घटना उस समय हुई जब नाव मकर संक्रांति के पर्व पर जिला प्रशासन की तरफ से आयोजित पतंग उत्सव में भाग लेकर लौट रही थी। घटना एनआईटी घाट के निकट हुई। प्रत्यक्षदर्शियों के अनुसार नाव पर महिलाओं व बच्चों समेत 40 लोग सवार थे। नाव दुर्घटनाग्रस्त तब हुई जब यह घाट पर पहुचने ही वाली थी। नाव की क्षमता 30 लोगो की थी लेकिन अनुमान लगाया जा रहा है कि इसमे 40 से 50 लोग सवार थे। राहत एवं बचाव कार्य नाव पलटते ही उसमें सवार लोग नदी में डूबने लगे। ये देख आसपास मौजूद लोग उन्हें बचाने में जुट गए। मौके पर मौजूद एसडीआरएफ़ की टीम भी रबड़ के ट्यूब की मदद से डूब रहे लोगों को बचाने में जुट गई। 14 जनवरी को 19 लोगो का शव बरामद हुआ जबकि अगले दिन 5 और लोगो के मृत्यु की पुष्टि हुई। 9 लोगो को नदी से जिन्दा भी बचाया गया जबकि दर्जन भर लोग नदी की धारा में बह गये। 8 लोगो को पटना मेडिकल कॉलेज अस्पताल में भर्ती कराया गया है। मदद भारत के प्रधानमंत्री नरेन्द्र मोदी ने मारे गये लोगो के लिये प्रधानमंत्री राहत कोष से 2 लाख तथा घायलों के लिये 50 हजार की घोषणा की। बिहार के मुख्यमंत्री नीतीश कुमार ने मृतक परिवारों के लिये 4 लाख की घोषणा की। जांच बिहार सरकार ने आपदा प्रबंधन विभाग के प्रधान सचिव प्रत्यय अमृत के नेतृत्व में गठित जांच समिति को इस घटना की पूरी रिपोर्ट जल्द से जल्द देने के लिए भी कहा। सन्दर्भ
घेवर
घेवर एक डिस्क के आकार की राजस्थानी मिठाई है जिसकी बनावट मधुमक्खी के छत्ते जैसी होती है जिसे घी मैदा और चीनी के सिरप से बनाया जाता है। यह पारंपरिक रूप से श्रावण के महीने और तीज और रक्षा बंधन के त्योहारों से जुड़ा हुआ है। यह राजस्थानी परंपरा का एक हिस्सा है और गंगौर और तीज से एक दिन पहले नवविवाहित बेटी को सिंजरा पर उपहार में दिया जाता है। यह भगवान कृष्ण को परोसे जाने वाले छप्पन भोग 56 व्यंजन में से एक है। राजस्थान के अलावा यह हरियाणा दिल्ली गुजरात उत्तर प्रदेश और मध्य प्रदेश के आसपास के राज्यों में भी प्रसिद्ध है। विदेशों में भी घेवर का निर्यात किया जाता है। घेवर ने प्रतिष्ठित मास्टरशेफ ऑस्ट्रेलिया में अपनी जगह बनाई जब दीपिंदर छिब्बर ने सीजन 13 के ऑडिशन राउंड में मिठाई परोसी। उत्पति घेवर की उत्पत्ति राजस्थान के शाही दरबारों से मानी जाती है जहाँ रसोइयों ने इस व्यंजन को महाराजाओं के लिए तैयार किया था अंततः राजस्थान और भारत के आम लोगों तक पहुँचने से पहले। चित्र सन्दर्भ बाहरी कड़ियाँ घेवर की व्यंजन विधि
रसगुल्ला
रसगुल्ला भारतीय उपमहाद्वीप की एक रसीली मिठाई है जो बहुत ही लोकप्रिय है। यह छेना एक भारतीय आमिक्षा और सूजी के आटे के गेंद के आकार के वड़े गोले से बनाया जाता है जिसे शक्कर से बने हल्के मीठे रस में पकाया जाता है। यह तब तक किया जाता है जब तक कि रस गोले में प्रवेश न कर जाए। विधि रसगुल्ला बनाने के लिये मुख्य सामग्री छैना है जिसे बना बनाया बाहर से ला सकते हैं अथवा दूध से इसे घर पर बना सकते हैं। यदि छैना घर पर बनाना हैं तो सबसे पहले रसगुल्ले बनाने के लिये छैना बनायें। छैना बनाने के लिये दूध को किसी भारी तले वाले पात्र में निकाल कर घर्म कीजिये। दूध में उबाल आने पर नींबू का रस डालते हुये चमचे से चलाइये। दूध जब पूरा फट जाय दूध में छैना और पानी अलग दिखाई देने लगे तो तुरन्त आग बन्द कर दीजिये। छैना को कपड़े में छानिये और ऊपर से ठंडा पानी डाल दीजिये जिससे नींबू का स्वाद छैना में न रहे। कपड़े को हाथ से दबा कर अतिरिक्त पानी निकाल दीजिये। रसगुल्ला बनाने के लिये छैना बन गया है। छैना को बड़ी थाली में निकाल लीजिये एरोरूट सूजी आदि मिला कर छैना को अच्छी से मथिये छैना को इतना मथिये कि वह चिकना गुथे हुये आटे जैसा दिखाई देने लगे। इस छैने से थोड़ा थोड़ा छैना निकाल कर पौने इंच से लेकर एक इंच व्यास के छोटे छोटे गोले बना कर प्लेट में रख लीजिये। सारे रसगुल्ले के लिये गोले ऐसे ही बना लीजिये और इन्हें आधे घंटे के लिये किसी गीले कपड़े से ढक कर रख दीजिये। 300 ग्राम शक्कर और 1 लीटर पानी किसी पात्र में डाल कर घर्म कीजिये। जब पानी उबलने लगे तो छैने से बने गोले पानी में डाल दीजिये। पात्र को ढक दीजिये इन छैना के गोलों को 20 मिनिट तक मध्यम आँच पर उबलने दीजिये। रसगुल्ले पक कर फूल जायेंगे आँच बन्द कर दें। रसगुल्ले रस में ही ठण्डे होने दें। चित्र सावधानियां छैना ताजा और फुल क्रीम दूध या ए 2 गांय के दूध की क्रीम से बनायें। छैना से निचोड़ कर पानी पूरी तरह निकाल दीजिये। छैना और एरोरूट मिला कर इतना मथिये कि छैना आटे की तरह चिकना लगने लगे।
शाही पनीर
शाही पनीर एक उत्तर भारतीय व्यंजन है जिसे पनीर से बनाया जाता है यह व्यंजन भारतीय उपमहाद्वीप के क्षेत्रों में मूल रूप से बहुत लोकप्रिय है इसको निर्मित करने के लिए क्रीम टमाटर और भारतीय मसालों की मोटी ग्रेवी की अवश्यकता होती है। मुगलई व्यंजनों के मलाईदार व्यंजनों इसलिए मुगल भारत में शहंशाह के शाही शीर्षक के संदर्भ में शाही शब्द के साथ उत्पन्न इस पकवान को किसी खास अवसर जैसे शादी जन्मदिन सालगिरह इत्यादि पर मेहमानों को परोसा जाता है इसके साथ ढाबा या रेस्टुरेंट के मेनू में भी यह मुख्य पकवानों में से एक है शाही पनीर को घर पर सामान्य सी सामग्रियों जैसे कुछ खड़े व पिसे मसाले टमाटर प्याज़ अदरक मक्खन व तेल क्रीम क्रीम व मलाई कुछ केसर व फ़ूड कलर के साथ गाढ़ी मखमली ग्रेवी में पनीर के क्यूब्स डालकर बनाया जाता है चाहें तो अपने अनुसार काजू पेस्ट हल्की मिठास के लिए चुटकी भर चीनी इत्यादि सामग्री भी डाल सकते है यह मुख्य रूप से पारंपरिक भारतीय फ्लैट ब्रेड जैसे रोटी या नान चावल और रोटी के साथ खाया जाता है। पनीर पनीर के लिए फारसी शब्द से लिया गया है और शाही शाही मुगल साम्राज्य के शाही दरबार के संदर्भ में के लिए शब्द है। इसी तरह के व्यंजनों में पनीर मक्खन मसाला और कड़ाही पनीर शामिल हैं। पनीर बटर मसाला और शाही पनीर के बीच सूक्ष्म अंतर यह है कि पनीर मक्खन मसाले में साबुत मसालों का अधिक उपयोग किया जाता है जबकि पनीर मक्खन मसाले की तुलना में शाही पनीर का स्वाद मीठा होता है। संदर्भ
चकमा स्वायत्त ज़िला परिषद
लोगों की जानकारी कमी के कारण चाकमा लोगों का टाइटल गलत दर्शाया गया है गूगल पर हर जगह चकमा दर्शाया जाए जोकी पूर्णता रूप से गलत है। चाकमा स्वायत्त जिला परिषद चाकमा आटोनोमस डिस्ट्रिक्ट काउन्सिल का गठन भारतीय संविधान की छठी अनुसूची के तहत २९ अप्रैल १९७२ को किया गया था। यह परिषद राज्य विधान सभा की प्रतिकृति है और विशेष रूप से आवंटित विभागों पर कार्यपालिका रूप से प्रशासन किया करती है। यह उत्तर पूर्व भारत में मिज़ोरम में स्थित तीन स्वायत्त जिला परिषदों में से एक है। यह दक्षिण पश्चिमी मिजोरम और बांग्लादेश और म्यांमार की सीमा से लगे क्षेत्रों में रहने वाले चाकमा लोगों के लिये एक स्वायत्त परिषद है। परिषद के अधीन इस क्षेत्र का १५०० वर्ग किलोमीटर क्षेत्र आता है जिसमें जनसंख्या 2001 में ३४ ५२८ से बढ़कर २००८ तक ४० २६५ हो चुकी है। स्थानीय चाकमा लोगों की मांग अब एक चाकमा स्वायत्त जिला चाकमालैण्ड के रूप में एक संघ शासित क्षेत्र बनाने की है। लोगों की जानकारी कमी के कारण चाकमा लोगों का टाइटल गलत दर्शाया गया है गूगल पर हर जगह चकमा दर्शाया जाए जोकी पूर्णता रूप से गलत है। जनसंख्या मिजोरम की कुल चकमा जनसंख्या 100 000 से अधिक होने का अनुमान है। चाकमा स्वायत्त जिला परिषद के अंतर्गत पूरी जनसंख्या अनुसूचित जनजाति ही है। २०११ की जनगणना के अनुसार इस क्षेत्र की कुल जनसंख्या 43 528 है जिसमें से ७० लोग कृषि पर निर्भर है मुख्यालय चाकमा स्वायत्त जिला परिषद का मुख्यालय कमलानगर है जिसका चकमा भाषा में संतरे का शहर है। इसे चौङ्ग्ते सी कहते हैं। इसके कमलानगर १ २ ३ और ४ नामक चार भाग हैं। यहां एक महाविद्यालय भी है जिसका नाम कमलानगर गवर्नमेण्ट कालेज है और कमलानगर १ फ़ुटबाल मैदान के निकट स्थित है। धर्म चाकमा जिला परिषद के अधिकांष लोग थेरावद बौद्ध धर्म के अनुयायी हैं। ये इस धर्म का अनुसरण लम्बे समय से कर रहे हैं। नोट